标题：艾子杂说——富人之子
原文
齐有富人，家累①千金。其二子甚愚，其父又不教之。
一日，艾子谓其父曰：“君之子虽美，而不通世务，他日曷能克②其家?” 
父怒曰：“吾之子敏③而且恃多能④，岂有不通世务者耶?”
艾子曰：“不须试之他，但问君之子，所食者米，从何来？若知之，吾当妄言⑤之罪。” 
父遂呼其子问之。其子嘻然笑曰：“吾岂不知此也？每以布囊取来。” 
其父愀然改容⑥曰：“子之愚甚也!彼米不是田中来?” 
艾子曰：“非其父不生其子。”
注释
①累：积攒、拥有
②克：胜任。
③敏：灵敏，聪明。
④多能：多种本领。
⑤妄言：乱说，造谣。
⑥愀然改容：神色变得严肃。改容，改变面色。
⑦恃：依靠，指具有。
⑧当：担当。 
9曷﹕何，怎能。
10愀然改容：神色变得严肃。改容，改变面色。
译文
齐国有个富人，家里有很多钱，但是他的两个儿子很笨，儿子的父亲又不教他。一天，艾子对富人说：“您的儿子虽然很好，但（您的儿子）不通事务，他日后怎么能够持家呢？”富人大怒道：“我的儿子，聪明并且具有各种本领，怎么会不了解世间的各种事务呢？”艾子说：“不如试一试他,只要问你的儿子，米是从哪里来的，如果知道，我承担造谣的罪名。”父亲就叫他的儿子来问他，儿子笑嘻嘻地说：“我怎么会不知道呢？米是从布袋里取来的。”富人神情变得严肃，改变面容说：“儿子（你）太笨了，难道不知道米是从田中来的吗？”艾子说：“不是他的父亲不生他的儿子（有这样的父亲，儿子怎么会不笨呢）。”
寓意
讽刺了只“知其然而不知其所以然”的教育方法，更说明了有其父必有其子的道理，孩子不可以娇生惯养，否则对他很不利，因此教育方法也很重要。
作者简介
苏轼（1037～1101）北宋人，字子瞻，又字和仲，号“东坡居士”，谥号文忠，享年66岁。南宋高宗朝乾通6年，赠太师，追谥号“文忠”。眉州眉山（即今四川眉山）人，汉族，是苏洵的第五个儿子，是北宋著名文学家、书画家、散文家、诗人、词人，豪放派词人代表。嘉祐二年（1057）与弟苏辙同登进士。授大理评事，签书凤翔府判官。熙宁二年（1069），父丧守制期满还朝，为判官告院。与王安石政见不合，反对推行新法，自请外任，出为杭州通判。迁知密州（今山东诸城），移知徐州。元丰二年（1079），罹“乌台诗案”，责授黄州（今湖北黄冈）团练副使，本州安置,不得签书公文。哲宗立，高太后临朝，被复为朝奉郎知登州（今山东蓬莱）；4个月后,迁为礼部郎中;任未旬日，除起居舍人，迁中书舍人，又迁翰林学士知制诰，知礼部贡举。元祐四年（1089）出知杭州，后改知颍州，知扬州、定州。元祐八年（1093）哲宗亲政，被远贬惠州（今广东惠阳），再贬儋州（今海南儋县）。徽宗即位，遇赦北归，建中靖国元年（1101）卒于常州（今属江苏），年六十六，葬于汝州郏城县（今河南郏县）。他与他的父亲苏洵（1009～1066）、弟弟苏辙（1039～1112） 皆以文学名世，世称“三苏”；与汉末“三曹父子”（曹操、曹丕、曹植）齐名。“三苏”为唐宋八大家【唐宋八大家是唐宋时期八大散文代表作家的合称，即唐代的韩愈、柳宗元和宋代的欧阳修、苏洵、苏轼、苏辙(苏洵是苏轼.苏辙的父亲，苏轼是苏辙的哥哥）、王安石、曾巩。 (分为唐二家和宋六家)】中的三位，作品有《东坡七集》《东坡乐府》等。在政治上属以司马光为领袖的旧党。
相关链接
中国历代笑话集成——艾子杂说
东坡居士（著）
《东坡居士艾子杂说》，传宋苏轼撰。共三十九则，据明《顾氏文房小说》本全录。
一
艾子事齐王，一日，朝而有忧色。宣王怪而问之。对曰：“臣不幸，稚子属疾。欲谒告，念王无与图事者，所朝，然心实系焉。”王曰：“盍早言乎？寡人有良药，稚子顿服其愈矣。”遂索以赐。艾子拜受而归。饮其子，辰服，而巳卒。他日，艾子忧甚戚，王问之故，慽然曰：“卿丧子可伤，赐卿黄金以助葬。”艾子曰：“殇子不足以受君赐，然臣将有所求。”王曰：“何求？”曰：“只求前日小儿得效方。”
二
艾子行于海上，见一物圆而褊，且多足，问居人曰：“此何物也？”曰：“蝤蛑也①。”既，又见一物圆褊多足，问居人曰：“此何物也？”曰：“螃蟹也。”又于后得一物，状貌皆若前所见，而极小，问居人曰：“此何物也？”曰：“彭越也②。”艾子喟然叹曰：“何一蟹不如一蟹也！”
注释 ① 蝤蛑：梭子蟹。 ② 彭越：蟹的一种。
三
艾子使于魏，见安厘王，王问曰：“齐，大国也，比①年息兵，何以为乐？”艾子曰：“敝邑之君好乐，而群臣亦多效伎②。”安厘王曰：“何人有伎？”曰：“淳于髡之笼养，孙膑之踢毬，东郭先生之吹竽，皆足以奉王欢也。”安厘王曰：“好乐不无横赐，奈侵国用何？”艾子曰：“近日却告得孟尝君处，借③得冯驩来，索得几文冷债，是以饶足也。”
注释 ①比：近。 ②伎：同“技”。 ③借：同“借”。
四
齐地多寒，春深未莩甲①。方立春，有村老挈苜蓿一筐，以馈艾子，且曰：“此物初生，未敢尝，乃先以荐。”艾子喜曰：“烦汝致新。然我享之后，次及何人？”曰：“献公罢，即刈以喂驴也。”
注释 ①莩甲：萌芽。 
五
艾子好饮，少醒日。门生相与谋曰：“此不可以谏止，唯以险事怵之，宜可诫。”一日，大饮而哕。门人密抽彘肠致哕中，持以示曰：“凡人具五脏方能活，今公因饮而出一脏，止四脏矣，何以生耶？”艾子熟视而笑曰：“唐三藏犹可活，况有四耶？”
六
艾子行，出邯郸。道上，见二媪相与让路。一曰：“媪几岁？”曰：“七十。”问者曰：“我六十九。然则，明年当与尔同岁矣。”
七
艾子一夕疾呼一人钻火。久不至，艾子呼促之。门人曰：“夜暗，索钻具不得。”谓先生曰：“可持烛来，共索之矣。”艾子曰：“非我之门，无是客也。”
八
艾子见有人徒行，自吕梁托舟人以趋彭门者，持五十钱遗舟师，师曰：“凡无赍而独载者，人百金，汝尚少半。汝当自此为我挽牵至彭门，可折半直也。”
九
穰侯与纲寿接境，魏冉将以广其封也，乃伐纲寿而取之。兵回，而范睢代其相矣。艾子闻而笑曰：“真所谓‘外头赶兔，屋里失獐’也。”
十
齐王一日临朝，顾谓侍臣曰：“吾国介于数强国间，岁苦支备，今欲调丁壮，筑大城，自东海起连。即日，经太行，接轩辕，下武关，逶迤四千里，与诸国隔绝，使秦不得窥吾西，楚不得窃吾南，韩、魏不得持吾之左右，岂不大利邪？今，百姓筑城，虽有少劳，而异日不复有征戍侵虞之患，可以永逸矣。闻吾下令，孰不欣跃而来耶？”艾子对曰：“今旦大雪，臣趋朝，见路侧有民，裸露僵踣，望天而歌。臣怪之，问其故，答曰：‘大雪应候，且喜明年人食贱麦，我即今年冻死矣。’正如今日筑城，百姓不知享永逸者在何人也。”
十一
艾子使于秦，还，语宣王：“秦昭王有吞噬之心，且其状貌又正虎形也。”宣王曰：“何质之①？”曰：“眉上五角耸，目光烂然，鼻直口哆②，丰颐壮臆；每临朝，以两手按膝，望之，宛然镇宅狮子也。”
注释 ①质：就正。 ②哆：张口的样子。
十二
艾子为莒守，一日，闻秦将以白起为将伐莒，莒之民悉欲逃避。艾子呼父老而慰安之曰：“汝且弗逃，白起易与耳，且其性仁——前且伐赵，兵不血刃也。”
十三
艾子曰：“田巴居于稷下，是三皇而非五帝，一日屈千人，其辨无能穷之者。弟子禽滑厘出，逢嬖媪，揖而问曰：‘子非田巴之徒乎？宜得巴之辨也。媪有大疑，愿质于子。’滑厘曰：‘媪姑言之，可能折其理。’媪曰：‘马鬃生向上而短，马尾生向下而长，其故何也？”滑厘笑曰：‘此殆易晓事，马鬃上抢，势逆而强，故天使之短；马尾下垂，势顺而逊，故天以之长。’媪曰：‘然则人之发上抢，逆也，何以长？须下垂，顺也，何以短？’滑厘茫然自失，乃曰：‘吾学未足以臻此，当归咨师，媪幸专留此，以须我还，其有以奉酬，’即入见田巴曰：‘适出，嬖媪问以鬃尾长短，弟子以逆顺之理答之，如何？’曰：‘甚善。’滑厘曰：‘然则媪申之以须顺为短，发逆而长，则弟子无以对，愿先生折之。媪方坐门以俟，期以余教诏之。’巴俛首久之，乃以行呼滑厘曰：‘禽大禽大，幸自无事也，省可出入。’”
十四
艾子曰：“尧治天下久而耄勤，呼许由以禅焉。由入见之，所居土阶三尺，茅茨不剪，采掾不斫，虽逆旅之居，无以过其陋。命许由食，则饭土【饣刑】①，啜土器，食粗粝，羹藜藿②，虽厮监之养③，无以过其约。食毕，顾而言曰：‘吾都天下之富，享天下之贵，久而厌矣，今将举以授汝，汝其享吾之奉也。’许由顾而笑曰：‘似此富贵，我未甚爱也。’”
注释 ① 【饣刑】：吃饭用的器具。 ② 藜藿：指粗劣的食物。 ③ 厮监之养：为人服役，地位较低的人。
十五
秦破赵于长平，坑众四十万，遂以兵围邯郸。诸侯救兵列壁①，而不敢前，邯郸垂亡。平原君无以为策，家居愁坐，顾府吏而问曰：“相府有何未了公事？”吏未对，辛垣衍②在坐，应声曰：“唯城外一伙窃盗未获耳。”
注释 ① 列壁：作壁上观……。壁，古时军营周围的防御性建筑物。② 辛垣衍：战国时魏人。辛垣是复姓，衍是名。
十六
公孙龙见赵文王，将以夸事眩之。因为王陈“大鹏九万里”、“钓连鳌”之说。文王曰：“南海之鳌，吾所未见也，徒以吾赵地所有之事报子。寡人之镇阳，有二小儿，曰东里，曰左伯，共戏于渤海之上。须臾，有所谓鹏者，群翔于水上，东里遽入海以捕之，一攫而得。渤海之深，才及东里之胫。顾何以贮也？于是挽左伯之巾以囊焉。左伯怒，相与斗之，久不已。东里之母，乃拽东里回。左伯举太行山掷之，误入东里之母，一目昧焉。母以爪剔出，向西北弹之，故太行中断；而所弹之石，今为恒山也。子亦见之乎？”公孙龙逡巡丧气，揖而退。弟子曰：“嘻，先生持大说以夸眩人，宜其困也。”
十七
营丘士，性不通慧。每多事，好折难而不中理。一日，造艾子问曰：“凡大车之下，与橐駞①之项，多缀铃铎，其故何也？”艾子曰：“车、駞之为物，甚大且多。夜行，忽狭路相逢，则难于回避。以藉鸣声相闻，使预得回避耳。”营丘士曰：“佛塔之上，亦设铃铎，岂谓塔亦夜行，而使相避邪？”艾子曰：“君不通事理，乃至如此。凡鸟鹊多托高以巢，粪秽狼藉。故塔之有铃，所警鸟鹊也，岂以车驼比耶？”营丘士曰：“鹰鹞之尾，亦设小铃，安有鸟鹊巢于鹰鹞之尾乎？”艾子大笑曰：“怪哉，君之不通也！夫鹰隼击物，或入林中，而绊足縚②线，偶为木之所绾③，则振羽之际，铃声可寻而索也，岂谓防鸟鹊之巢乎？”营丘士曰：“吾尝见挽郎④秉铎而歌，虽不究其理，今乃知恐为木枝所绾，而便于寻索也。仰不知挽郎之足者，用皮乎？用线乎？”艾子愠而答曰：“挽郎乃死者之导也，为死人生前好诘难，故鼓铎以乐其尸耳。”
注释 ① 駞：古“驼”字。② 縚：同“绦”，丝带。③ 绾：牵，拉住，系结。④ 挽郎：出殡时牵引灵柩唱挽歌的人。
十八
赵以马服君之威名，擢其子括为将，以拒秦，而适当武安君白起，一战军破，掠赵括，坑其众四十万，邯郸几败。艾子闻之曰：“昔人将猎而不识鹘，买一凫而去。原上兔起，掷之使击。凫不能飞，投于地；再掷，又投于地，至三四，凫忽蹒跚而人语曰：‘我鸭也，杀而食之，乃其分，奈何加我以掷之苦乎？’其人曰：‘我谓尔为鹘，可以猎兔耳，乃鸭耶？’凫举掌而示，笑以言曰：‘看我这脚手，可以搦得他兔否？’”
十九
范睢一见秦昭王，而怵之以近祸，昭王遂幽太后，逐穰侯，废高陵华阳君。于是，秦之公族与群臣侧目而惮睢，然以其宠，而未敢害之。一旦，王稽及郑安平叛，而睢当缘坐，秦王念未有以代之者，尚缓其罪，因下令：“敢有言郑安平叛者死。”然睢固已畏摄而不敢宁矣。艾子因使人告之曰：“《佛经》有云：‘若被恶人逐，堕落金刚山，念彼观音力，如日虚空住。’空中非可久住之地，此一扑终在，但迟速之间耳。”睢闻，荐蔡泽自代。
二○
艾子一日观人诵《佛经》者，有曰：“咒咀诸毒药，所欲害身者，念彼观音力，还着于本人。”艾子喟然叹曰：“佛，仁也，岂有免一人之难，而害一人之命乎？是亦去彼及此，与夫不爱者何异也？”因谓其人曰：“今为汝体佛之意而改正之，可者乎？曰：‘咒咀诸毒药，所欲害身者，念彼观音力，两家都没事。’”
二一
有人献木履于齐宣王者，无刻斫之迹，王曰：“此履岂非生乎？”艾子曰：“鞵楦乃其核也。”
二二
齐宣王问艾子曰：“吾闻古有獬豸，何物也？”艾子对曰：“尧之时，有神兽曰獬豸，处廷中，辨群臣之邪僻者，触而食之。”艾子对已，复进曰：“使今有此兽，料不乞食矣。”
二三
艾子浮于海，夜泊岛峙。中夜闻水下有人哭声，复若人言，遂听之。其言曰：“昨日龙王有令：‘应水族有尾者斩。’吾鼍也，故惧诛而哭；汝蛤蟆无尾，何哭？”复闻有言曰：“吾今幸无尾，但恐更理会蝌蚪时事也。”
译文： 艾子乘船在大海中航行，晚上停泊在一个海岛上，半夜听见水底下有人哭，又好像有人在说话。就认真地听着。 
其中一个人说："昨天龙王下了一道命令，水族中凡是有尾巴的都要斩首。我有一条鼍呀，很害怕被杀头所以才哭。而你是只蛤蟆，又没有尾巴，为什么也哭个不停呢？" 
又听见一个声音说："我现在幸亏没有尾巴，但害怕龙王追究我当蝌蚪的事情啊！" 
二四
艾子使于燕，燕王曰：“吾小国也，日为强秦所侵，征求无已，吾国无以供之，欲革兵一战，又力弱，不足以拒敌，如之何则可？先生为谋之。”艾子曰：“亦有分也。”王曰：“其有说乎？”艾子曰：“昔有龙王，逢一蛙于海滨，相问讯后，蛙问龙王曰：‘王之居处何如？’王曰：‘珠宫贝阙，翚飞璇题①。’龙复问：‘汝之居处何若？’蛙曰：‘绿苔碧草，清泉白石。’复问曰：‘王之喜怒如何？’龙曰：‘吾喜，则时降膏泽，使五谷丰稔；怒，则先之以暴风，次之以震霆，继之以飞电，使千里之内，寸草不留。’龙谓蛙曰：‘汝之喜怒何如？’曰：‘吾之喜，则清风明月，一部鼓吹；怒，则先之以努眼，次之以腹胀，然后至于胀过而休。’”于是，燕王有惭色。
注释 ① 翚：锦鸡。璇：美玉。题：额也（《说文》）。
二五
齐王于女，凡选婿必择美少年，颜长而白皙，虽中无所有，而外状稍优者必取之。齐国之法，民为王婿，则禁与士人往还，唯奉朝请外①，享美服珍味，与优伶为伍，但能奉其王女，则为效矣。一日，诸婿退朝，相叙而行，傲然自得。艾子顾谓人曰：“齐国之安危重轻，岂不尽在此数公乎！”
注释 ①奉朝请：古官名。
二六
齐有富人，家累千金，其二子甚愚。其父又不教之。一日，艾子谓其父曰：“君之子虽美，而不通世务。他日曷能克其家？”父怒曰：“吾之子，敏而且恃多能，岂有不通世务耶？”艾子曰：“不须试之他，但问君之子，所食者米，从何来？若知之，吾当妄言之罪。”父遂呼其子问之。其子嘻然笑曰：“吾岂不知此也，每以布囊取来。”其父愀然改容曰：“子之愚甚也！彼米不是田中来？”艾子曰：“非其父不生其子。”
二七
邹忌子说齐王，齐王说之，遂命为相。居数月，无善誉。艾子见淳于髡，问曰：“邹子为相之久，无誉何也？”髡曰：“吾闻齐国有一毛手鬼，凡为相，必以手掴之，其人遂忘平生忠直，默默而已。岂其是欤？”艾子曰：“君之过矣，彼毛手只择有血性者掴之。” 
二八
艾子一夕梦一丈夫，衣冠甚伟，谓艾子曰：“吾东海龙王也，凡龙之产儿女，各与江海为婚姻，然龙性又暴，又以其类同，少相下者。吾有小女，甚爱之，又其性尤戾，若吾女更与龙为匹，必无安谐，欲求耐事而易制者，不可得，子多智，故来请问，姑为我谋之。”艾子曰：“王虽龙，亦水族也，求婿，亦须水族。”王曰：“然。”艾子曰：“若取鱼，彼多贪饵，为钓者获之，又无手足；若取鼋鼍，其状丑恶；唯虾可也。”王曰：“无乃太卑乎？”艾子曰：“虾有三德：一无肚肠，二割之无血，三头上带得不洁，是所以为王婿也。”王曰：“善。”
二九
艾子行水，途见一庙，矮小而装饰甚严。前有一小沟，有人行至，水不可涉。顾庙中，而辄取大王像横于沟上，履之而去。复有一人至，见之，再三叹之曰：“神像直有如此亵慢！”乃自扶起，以衣拂饰，捧至座上，再拜而去。须臾，艾子闻庙中小鬼曰：“大王居此以为神，享里人祭杞，反为愚民之辱，何不施祸以谴之？”王曰：“然则祸当行于后来者。”小鬼又曰：“前人以履大王，辱莫甚焉，而不行祸；后来之人，敬大王者，反祸之，何也？”王曰：“前人已不信矣，又安祸之！”艾子曰：“真是鬼怕恶人也！”
三十
艾子有从禽之僻，畜一猎犬，甚能搏兔。艾子每出，必牵犬以自随。凡获兔，必出其心肝以与之食，莫不饫足。故凡获一兔，犬必播尾以视艾子，自喜而待其饲也。一日出猎，偶兔少，而犬饥已甚，望草中二兔跃出，鹰翔而击之，兔狡，翻复之际，而犬已至，乃误中其鹰，毙焉，而兔已走矣。艾子匆遽将死鹰在手，叹恨之次，犬亦如前摇尾而自喜，顾艾子以待食。艾子乃顾犬而骂曰：“这神狗犹自道我是里。”
三一
艾子出游，见一妪，白发而衣衰粗之服，哭甚哀。艾子谓曰：“妪何哭而若此之哀也？”妪曰：“吾哭夫也。”艾子曰：“妪自高年，而始哭夫，不识夫谁也？”曰：“彭祖也。”艾子曰：“彭祖寿八百而死，固不为短，可以无恨。”妪曰：“吾夫寿八百，诚无恨；然又有寿九百而不死者，且不恨邪？”
三二
艾子之邻，皆齐之鄙人也。闻一人相谓曰：“吾与齐之公卿，皆人而禀三才之灵者，何彼有智，而我无智？”一曰：“彼日食肉，所以有智；我平日食粗粝，故少智也。”其问者曰：“吾适有粜粟钱数千，姑与汝日食肉试之。”数日，复又闻彼二人相谓曰：“吾自食肉后，心识明达，触事有智，不徒有智，又能穷理。”其一曰：“吾观人脚面，前出甚便。若后出，岂不为继来者所践？”其一曰：“吾亦见人鼻窍，向下甚利。若向上，岂不为天雨注之乎？”二人相称其智。艾子叹曰：“肉食者，其智若此。”
三三
艾子病热，稍昏，梦中神游阴府，见阎罗王升殿治事，有数鬼抬一人至，一吏前白之曰：“此人在世，唯务持人阴事，恐取财物，虽无过者，一巧造端，以诱陷之，然后摘使准法，合以五百亿万斤柴于镬汤中煮讫放。”王可之，令付狱。有一牛头捽执之而去，其人私谓牛头曰：“君何人也？”曰：“吾镬汤①狱主也，狱之事皆可主之。”其人又曰：“既为狱主，固首主也，而豹皮裩②若此之弊！”其鬼曰：“冥中无此皮，若阳人焚化方得，而吾名不显于人间，故无焚贶者。”其人又曰：“某之外氏，猎徒也，家常有此皮，若蒙狱主见悯，少减柴数，得还，则焚化十皮，为狱主作裩。”其鬼喜曰：“为汝去亿万二字，以欺其徒，则汝得速还，兼免沸煮之苦三之二也。”于是叉入镬煮之，其牛头者，时来相问，小鬼见如此，必欲庇之，亦不敢令火炽，遂报柴足。既出镬，束带将行，牛头曰：“勿忘皮也。”其人乃回顾曰：“有诗一首奉赠云：‘牛头狱主要知闻，权在阎王不在君；减刻官柴犹自可，更求枉法豹皮裩。’”牛头大怒，叉入镬汤，益薪煮之。艾子既寤，语于徒曰：“须信口是祸之门也。”
注释 ①镬汤：佛经所说“十八地狱”之一，用以烹罪人。 ②裩：有裆的裤子。
三四
艾子好为诗。一日，行齐魏间，宿逆旅，夜闻邻房人言曰：“一首也。”少间曰：“又一首也。”比晓六七首。艾子意其必诗人，清夜吟咏，兼爱其敏思，凌晨，冠带候谒。少顷，一人出，乃商贾也，危羸若有疾者。艾子深感之，岂有是人而能诗乎？仰又不可臆度。遂问曰：“闻足下篇甚多，敢乞一览。”其人曰：“某负贩也①，安知诗为何物？”再三拒之。艾子曰：“昨夜闻君房中自鸣曰一首也，须臾又曰一首也，岂非诗乎？”其人答言：“君误矣，昨日，每腹疾暴下，夜黑寻纸不及，因污其手，疾势不止，殆六七污手，其言曰非诗也。”艾子有惭色。门人因戏之曰：“先生求骚雅，乃是大儒。”
注释 ① 负贩：商人。
三五
艾子一日晨出，见齐之相府门前有数十人，皆贫窭之甚，人相聚而立，因问之曰：“汝何者而集于此？”其人曰：“吾皆齐之贫民，以少业自营，亦终岁不乏，今有至冤，欲诉于丞相辨之。”艾子曰：“相府非辨讼之所，当诣士师也。”其人曰：“事由丞相，非士师可辨。”艾子曰：“然则何事也？”其人曰：“吾所业乃印雨龙与指日蛮①也，今丞相为政数年，率春及夏旱，仆印卖求雨龙；才秋至冬，多雨潦，即卖指日蛮。吾获利以足衣食，皆前半年，取逋债印造，及期无不售者。却去年冬系大雪，接春又阴晦，或雨泥泞牛马皮，下令人家求晴。吾数家但习常年先印下求雨龙，唯一人有秋时剩下指日蛮，遂专其利，岂不为至冤乎？”艾子曰：“汝印耆龙，当秋却售也。此乃丞相恐人道燮理②手段年年一般，且要倒过耳。”
注释 ①指日蛮：古时祈晴用的神画像。 ②燮理：协和治理。 
三六
秦既并灭六国，专有天下，罢侯置守。艾子当是时，与秦之相有旧，喜以趣之，欲求一佳郡守。秦相见艾子，甚笃故情，日延饮食，皆玉醴珍馔。数日，以情白之。相欣然谓曰：“细事，可，必副所欲。”又数日，乃曰：“欲以一寸原。”艾子曰：“吾见丞相望之，然又日享甘旨，必谓甚有筹画，原来只有生得耀州知白。”
三七
齐之士子相尚，裹乌纱帽，长其顶，短其檐，直其势，以其纱相粘，为之虚粘奇帽，设肆相接。其一家自榜其门曰当铺，每顶只卖八百文。以其廉，人日拥门，以是多愆期。一日，艾子方坐其肆，见一士子与其肆主语：“吾先数日约要帽，反失期五七日，尚未得，必是为他人皆卖九百文，尔独卑于价以欺吾也。”呶呶久之。艾子因曰：“秀才但勿喧，只管将八百文钱与他，须要九百底帽子。”
三八
齐有二老臣，皆累朝宿儒大老，社稷倚重。一曰冢相，凡国之大事，乃关预焉。一日，齐王下令迁都。有一宝锺，重五千斤，计人力须五百人可扛。时齐无人，有司计无所出，乃白亚相。久亦无语，徐曰：“嘻，此事亚相何不能了也？”于是令有司曰：“一锺之重，五百人可扛。人忽均凿作五百段，用一人五百日扛之。”有司欣然承命。艾子适见之，乃曰：“冢宰奇画，人固不及。只是搬到彼，莫却费锢鏴①也无？”
注释 ① 锢鏴：熔铸。
三九
齐宣王时，人有死而生，能言阴府间言。乃云：“方在阴府，见阎罗王诘责一贵人，曰：‘汝何得罪之多也？’因问曰：‘何人也？’‘鲁正卿季氏也。’其贵人再三不服，曰：‘无罪。’阎王曰，‘某年齐入侵境，汝只遣万人往应之，皆曰：多寡不敌，必无功，岂徒无功，必枉害人之命。汝复而不从，是以齐兵众，万人皆死。又某年某日饥，汝蔽君之聪明而不言，遂不发廪，因此死数万人。又汝为人相，职在燮理阴阳，汝为政乖戾，多致水旱，岁之民被其害，此皆汝之罪也。’其贵人叩头乃服。王曰：‘可付阿鼻狱。’乃有牛头人数辈执之而去。”艾子闻之，太息不已。门人问曰：“先生与季氏有旧邪？何叹也？”艾子曰：“我非叹季氏也，盖叹阎罗王也。”门人曰：“何谓也？”曰：“自此安得狱空邪？”